Marianne Jakobsen (psykiater)

Marianne Jakobsen (født 21. desember 1958 i Ålesund) er en norsk psykiater. Hun har tidligere vært seniorforsker ved Nasjonalt kunnskapssenter om vold og traumatisk stress, der hun har forsket på traumer og psykisk helse blant asylsøkere.

Hun ble cand.med. ved Universitetet i Bergen i 1985, er spesialist i psykiatri og tok doktorgraden i medisin ved Universitetet i Oslo i 2018 med avhandlingen Mental health of unaccompanied refugee minors. Hun mottok Cornelia B. Wilbur Award for sitt arbeid med å fremme traumeforståelse og traumeterapeutiske metoder i Norge i 2009. Hun var medlem av Erstatningsnemnda for voldsofre.

Referanser

Norske psykiatere
Personer tilknyttet Nasjonalt kunnskapssenter om vold og traumatisk stress